open-index/open-wikipedia-markdown huggingface dataset:
அழகுமுத்துப் புலவர்

**அருட்கவி அழகு முத்துப் புலவர்** நாகை நீலா வடக்கு வீதியில் சேனைக்குடையார் மரபினை சேர்ந்த அம்பலவாணச் செட்டியாரும் அவர்தம் மனைவி சிவகாமசுந்தரி அம்மையாரும் செய்த அருந்தவப் பயனாய் புத்திரராகப் பிறந்தவர் அழகுமுத்து புலவர் .இவரை தொழுநோய் வாட்டியதால் உறவினர்களால் கைவிடப்பட்டார் .அழகுமுத்து அவர்கள் நாகைக் குமரன் கோயில் மெய்க்காவலராகத் திருப்பணி ஆற்றியவர்.ஒருநாள் பணியின்போது மயங்கி இருந்தவரை விட்டுவிட்டு கோவில் கதவை சாத்தினர். மயக்கம் தொழிந்து பசியால் வாடிய அழகு முத்து முருகா முருகா என்று அரற்றிக் கொண்டிருந்தவருக்கு முருகன் பரிசாகரன் வேடத்தில் வந்து கோவில் பிரசாதம் அளிக்க அதை உண்டவருக்கு தோழுநோய் தீர முருகன் மயில் மீது காட்சி கொடுத்து அருள். அழகு முத்து, வேலாயுத சதகம், மெய்கண்ட வேலாயுத உலா, காயாரோகணக் குறிஞ்சி போன்ற செய்யுள் தொகுப்பை பாடி ஆனந்தித்தார். அப்போதிருந்து முருகனுக்கு மெய்கண்ட மூர்த்தி எனப்பெயர்.

## சிறப்புகள்
தலைசிறந்த சிவன் அடியார்களான அறுபத்த மூன்று நாயன்மார்களைப் போலவே, சேய்த் தொண்டர்கள் என்றழைக்கப்படும் எழுபத்து எட்டு முருக பக்தர்கள் உள்ளனர். அகத்தியர், அவ்வையார், அருணகிரியார் என்று தொடரும் அந்த வரிசையில் உள்ளோருள் ஒருவர்தான். 
இந்த 'அழகு முத்து நாயனார்'

என்று புலவர் அழகு முத்துவைப் புகழ்கிறது சேய்த் தொண்டர் திருவந்தாதி

## இயற்றிய நூல்கள்

'திறப்புகழ்',[2]
'மெய்கண்ட வேலாயுத சதகம்',
'மெய்கண்ட வேலாயுதக் குறவஞ்சி'

## மறைவு
இவ்வருட் புலவர் தன் வாழ்நாள் இறுதியில் தலயாத்திரை பூண்டு சீர்காழியில் இறைவனை வழிபட்டுக் கொண்டிருந்தார். ஓர் சித்திரை மாத சதய நாள் அன்று மாலை வேளையில் திடுமென ஆவிநீத்து ஆண்டவன் அடியிணைகளை அடைந்தார். அதே வேளையில் நாகை மெய்கண்ட வேலவர் கோவிலின் உள்ளே அன்பர்கள் எல்லாம் பார்த்திருக்க புலவரவர்கள் பூத உடலோடு கந்தவேள் எழுந்தருளியுள்ள கரு அறையுள் நுழைந்ததாகவும் பின் காணவில்லை என்றும் கூறுவர்.இவ் அற்புத நிகழ்ச்சியைக் கண்டு அதிசயித்தோர் பின் புலவர் அவர்களுக்கு இக்கோவிலின் உள்ளே திருஉரு அமைத்து வழிபடுவாராயினர்.

## உசாத்துணை
1)பக்கம்:நாகப்பட்டினம்.pdf/278 - விக்கிமூலம்

பகுப்பு:தமிழ்ப் புலவர்கள்
2) https://www.tamildigitallibrary.in/book-detail.php?id=jZY9lup2kZl6TuXGlZQdjZY3jZQy#book1/
2020 கனடாவில் கொரோனாவைரசுத் தொற்று

நடப்பு நிகழ்வில் உள்ள உலகளாவிய கொரோனா வைரஸ் நோய் 2019 (  ) கனடாவில் முதலாவதாக சீனாவில் இருந்து டொராண்டோவுக்குத் திரும்பிய நபரிடம் இருந்து, ஜனவரி 27, 2020 அன்று கனடாவுக்கு பரவியது உறுதி செய்யப்பட்டது. 14 செப்டம்பர் 2020 நிலவரப்படி கனடாவில் 138,010 நோய் தொற்று இருப்பது உறுதி செய்யப்பட்டது, 221,224 பேர் இந்நோயில் இருந்து மீண்டுள்ளனர், 9,179 பேர்  மரணமடைந்துள்ளனர். நாட்டில் இதுவரை  6,000,000 க்கும் மேற்பட்ட சோதனைகள் செய்யப்பட்டுள்ளன.

பெரும்பாலான நோய் தொற்று  பிரித்தானிய கொலம்பியாவில் பதிவாகியுள்ளது. (1,203 நோய் தொற்று , 38 இறப்பு), ஒன்ராறியோ (3,630 நோய் தொற்று, 94 இறப்புகள்), மற்றும் கியூபெக் (6,997 தொற்று, 75 இறப்புகள்). கனடாவின் 13 மாகாணங்கள் மற்றும் பிரதேசங்களில் 12 இடங்களில் நோய் இருப்பது  பதிவாகியுள்ளன, நோய் தாக்குதல் இல்லாமல் மீதமுள்ள ஒரே பகுதி நுனாவுட் ஆகும். .

மார்ச் மாத மத்தியில் , கனடாவின் அனைத்து மாகாணங்களும் அவசரகால நிலையை அறிவித்தன.பள்ளி மற்றும் தினப்பராமரிப்பு மையங்கள் மூடப்படுவதாக அறிவிக்கப்பட்டன.  மக்கள் ஒன்று கூடல் தடை செய்யப்பட்டது, அத்துடன் பல்வேறு ஓய்வு மற்றும் பொழுதுபோக்கு இடங்களையும் மூடியுள்ளன. மார்ச் 16 அன்று, கனடா தனது எல்லையை மூடியது, அமெரிக்கா தவிர அனைத்து நாடுகளிலிருந்தும் பயணிகளைத் தவிர்த்தது; மார்ச் 18 அன்று, அமெரிக்காவின் எல்லையையும் மூடியது. *தனிமைப்படுத்தப்பட்ட சட்டத்தின்* கீழ் மத்திய சுகாதார அமைச்சர் பிறப்பித்த உத்தரவின் கீழ், மார்ச் 26 நிலவரப்படி, நாட்டிற்குத் திரும்பும் அனைத்து பயணிகளும் (அத்தியாவசியத் தொழிலாளர்களைத் தவிர) 14 நாட்களுக்கு சுயமாக தனிமைப்படுத்தப்பட வேண்டும்.

## காலவரிசை

## மேற்கோள்கள்

பகுப்பு:நாடு வாரியாக 2019–20 கொரோனாவைரசுத் தொற்று
முஹம்மது அலி ஜவ்ஹர்

**மௌலானா முஹம்மது அலி ஜவ்ஹர்** (Mohammad Ali Jauhar) என்றும் அழைக்கப்படும் **முஹம்மது அலி ஜவ்ஹர்** (10 டிசம்பர் 1878 - 4 ஜனவரி 1931), ஒரு இந்திய முஸ்லீம் ஆர்வலர், பத்திரிகையாளர் மற்றும் ஒரு கவிஞர் ஆவார், மேலும் கிலாபத் இயக்கத்தினை தோற்றுவித்தவர்களில் ஒருவராக இருந்தார்.

முகமது அலி ஜவ்ஹர் அலிகார் இயக்கத்தினால் ஈர்க்கப்பட்டவர்.  அவர் 1923 இல்  இந்திய தேசிய காங்கிரஸ் கட்சியின்  தலைவராக தேர்ந்தெடுக்கப்பட்டார். அகில இந்திய முஸ்லீம் லீக்கின் நிறுவனர்கள் மற்றும் தலைவர்களில் ஒருவராகவும் இருந்தார்.

## இதையும் பார்க்க
இந்திய தேசிய காங்கிரஸ் கட்சி தலைவர்கள் பட்டியல்

## ஆதாரங்கள்

பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1878 பிறப்புகள்
பகுப்பு:1931 இறப்புகள்
பகுப்பு:இந்திய தேசிய காங்கிரஸின் தலைவர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:அலிகர் முஸ்லிம் பல்கலைக்கழக மாணவர்கள்
பகுப்பு:இந்திய முஸ்லிம்கள்
பகுப்பு:இந்திய விடுதலைப் போராட்ட வீரர்கள்
சோடியம் பைசல்பைட்டு

**சோடியம் பைசல்பைட்டு** *(Sodium bisulfite)* என்பது NaHSO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம் ஐதரசன் சல்பைட்டு என்ற பெயராலும் இச்சேர்மம் அழைக்கப்படுகிறது. உண்மையில் சோடியம் பைசல்பைட்டு ஒரு சேர்மமாக கருதப்படுவதில்லை. மாறாக, நீரில் கரைத்தால் சோடியம் அயனி, பைசல்பைட்டு அயனி போன்றவற்றை கொடுக்கும் உப்புக்களின் கலவையாக இது பார்க்கப்படுகிறது. வெண்மை நிறத்தையும் கந்தக டை ஆக்சைடின் நெடியையும் சோடியம் பைசல்பைட்டு பெற்றுள்ளது. முழுமையாக வரையறுக்கப்படாவிட்டாலும் கூட இதற்கு ஐரோப்பிய எண் 222 என்ற அடையாளம் வழங்கப்பட்டு உணவு கூட்டுசேர் பொருளாக வகைப்படுத்தப்படுகிறது.  
    
## தயாரிப்பு
சோடியம் ஐதராக்சைடு அல்லது சோடியம் பைகார்பனேட்டு போன்ற ஒரு பொருத்தமான காரத்துடன் கந்தக டை ஆக்சைடைச் சேர்த்து சூடுபடுத்தினால் சோடியம் பைசல்பைட்டு கரைசலைத் தயாரிக்கலாம்.

:SO2  +  NaOH  →  NaHSO3
:SO2 + NaHCO3 → NaHSO3 + CO2

உருவாகும் கரைசலை படிகமாக்க எடுக்கப்பட்ட முயற்சிகளில் சோடியம் டைசல்பைட்டு (Na2S2O5) மட்டுமே கிடைக்கிறது..

## வினை மற்றும் பயன்கள்

கரைந்துள்ள ஆக்சிசனில் சோடியம் பைசல்பைட்டு நன்கு வினைபுரியுமென்பதால் தொழிற்சாலைகளில் இதை ஒடுக்கும் முகவராகப் பயன்படுத்துகின்றனர்.

:2 NaHSO3 + O2 → 2 NaHSO4

ஆக்சினேற்ற அரிப்பைத் தடுப்பதற்காக பொதுவாக பெரிய குழாய் அமைப்புகளில் இது சேர்க்கப்படுகிறது. உயிர்வேதியியல் பொறியியல் பயன்பாடுகளில் ஓர் அணு உலையில் காற்றில்லா நிலைமைகளைப் பராமரிப்பதற்கு இச்சேர்மம் உதவியாக இருக்கும்.
சல்பைட்டு உணவு மற்றும் பானங்கள் பாதுகாப்பிலும் இது பயன்படுத்தப்படுகிறது.

## மேற்கோள்கள்

பகுப்பு:சோடியம் சேர்மங்கள்
பகுப்பு:பைசல்பைட்டுகள்
பகுப்பு:உணவுச் சேர்பொருட்கள்
பகுப்பு:ஒடுக்கிகள்
மோகன் ஜி

**மோகன். ஜி.சத்திரியன்**  தமிழ்நாட்டைச் சேர்ந்த தமிழ்த் திரைப்பட இயக்குநர் ஆவார். இவரது முதல் திரைப்படமான பழைய வண்ணாரப்பேட்டை திரைப்பட விமர்சகர்களின் பாராட்டைப் பெற்றது. இவரது இரண்டாவது திரைப்படமான திரௌபதி நல்ல வசூல் சாதனை புரிந்தது. இவர் 2021-இல் ருத்ர தாண்டவம்  மற்றும் 2022-இல் பகாசூரன் திரைப்படத்தை இயக்கியுள்ளார். இவரது திரைப்படங்களில் கூறிய கருத்துக்கள், பல்வேறு விமர்சனங்களையும் சர்ச்சைகளையும் உருவாக்கியது.

## எழுதி இயக்கிய திரைப்படங்கள்
# பழைய வண்ணாரப்பேட்டை, 2016 
# ''திரௌபதி'', 2020
# ருத்ர தாண்டவம், 2021
# பகாசூரன், 2023
# திரௌபதி 2, 2026

## மேற்கோள்கள்

## வெளி இணைப்புகள்
*Who is Mohan G

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
ஆஷா சரத்

**ஆஷா ஷரத்** (*Asha Sharath*) ஒரு இந்திய பரதநாட்டிய கலைஞர் மற்றும் நடிகை ஆவார். இவர் மலையாளத் திரைப்படங்கள் மற்றும் மலையாள தொலைக்காட்சித் தொடர்களில் முக்கியமாக பணியாற்றுகிறார். தமிழ், கன்னடம், தெலுங்கு மொழி திரைப்படங்களிலும் இவர் நடிக்கிறார்.

பரதநாட்டியம், மோகினியாட்டம், குச்சிப்புடி, கதகளி ஆகிய நடனக்கலைகளை நன்கு அறிந்தவர் ஆவார். இவர் *கும்குமப்பூவு* (2011–14) என்ற தொலைக்காட்சி தொடர் மூலம் பிரபலமானார்.

சக்கரியாயுடே கர்ப்பிணிகள் (2013), திருஷ்யம்(2013), வர்ஷம் (2014), ஏஞ்சல்ஸ் (2014), பாபநாசம் (2015), கிங்க் லையர் (2016), அனுராக கருக்கின் வெள்ளம் (2016), முந்திரிவள்ளிகள் தளிர்க்கும் போல் (2017),புள்ளிக்காரன் ஸ்டாரா (2017), பாகம் மதியே (2018) ஆகிய திரைப்படங்களில் முக்கிய கதாப்பாத்திரங்களில் நடித்ததின்  மூலம் பிரபலமானார்.

*திருஷ்யம்* மற்றும் *அனுராகா கரிக்கின் வெள்ளம்* ஆகிய படங்களில் சிறந்த துணை நடிகைக்கான இரண்டு பிலிம்பேர் விருதுகளை வென்றார்.

## தனிப்பட்ட வாழ்க்கை

## தொழில்

## திரைப்படங்கள்

## விருதுகள்

## மேற்கோள்கள்

## புற இணைப்புகள்
* 
* 

பகுப்பு:1971 பிறப்புகள்
பகுப்பு:இந்தியப் பெண் நடனக் கலைஞர்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:எர்ணாகுளம் மாவட்ட மக்கள்
பகுப்பு:இந்தியத் தொலைக்காட்சி நடிகைகள்
வாங் குவான்சாங்

**வாங் குவான்சாங்** (**Wang Quanzhang**) (,15 பிப்ரவரி 1976-இல் சீனாவில் பிறந்த வழக்கறிஞரும், பன்னாட்டு மனித உரிமை செயற்பாட்டாளரும் ஆவார். இவர் 2009-இல் **சீன நடவடிக்கைகள்** எனும் மனித உரிமைகளுக்கான  தொண்டு நிறுவனத்தை துவக்கியவர் ஆவார்.

சீன அதிபரும், சீனப் பொதுவுடமைக் கட்சியின் பொதுச் செயலாளருமான சீ சின்பிங்க்கு எதிராக சீனா முழுவதும் வழக்கறிஞர்கள் மற்றும் மனித உரிமை செயற்பாட்டாளர்கள் 9 சூலை 2015 முதல் துவங்கிய  போராட்டத்தில் கலந்து  கொண்ட  வாங் குவான்சாங் மற்றும் பிறரும் **709 கடும் நடவடிக்கை** அல்லது **709 வழக்கில்**  வாங் குவான்சாங் ஆகஸ்டு 2015-இல் கைது செய்யப்பட்டார். எவ்வித விசாராணை இன்றி கொடுஞ்சிறையில் அடைக்கப்பட்டிருந்த வாங் குவான்சாங்  4 ஏப்ரல் 2019 அன்று விடுதலை செய்யப்பட்டார்.

## மேற்கோள்கள்

## வெளி இணைப்புகள்
* Statement on Wang Quanzhang’s indictment by Peter Dahlin

பகுப்பு:1976 பிறப்புகள்
பகுப்பு:சீன மனித உரிமைகள் செயற்பாட்டாளர்கள்
வேணுகோபால் தூத்

**வேணுகோபால் தூத்** (*Venugopal Dhoot*) என்பவர் ஒரு இந்திய தொழிலதிபர் ஆவார்.மும்பையில் பிறந்தார். *ஃபோர்ப்ஸ்* பத்திரிகையில் வெளியான செய்தியின் படி, 2015 ஆம் ஆண்டில் இந்தியாவின் 61 வது பணக்காரர் ஆவார். இவரது சொத்து மதிப்பு 1.19 பில்லியன் டாலராக இருந்தது,  அவர் வீடியோகானின் நிறுவனர், தலைவர் மற்றும் நிர்வாக இயக்குநர் ஆவார்.

## தனிப்பட்ட வாழ்க்கை
அவர் ஃபெர்குசன் பொறியியல் கல்லூரியில் தனது படிப்பை முடித்துள்ளார்.

## மேற்கோள்கள்

## புற இணைப்புகள்
* Venugopal Dhoot on Forbes

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:இந்திய கோடீசுவரர்கள்
லுத்லேமைட்டு

**லுத்லேமைட்டு** *(Ludlamite)* என்பது (Fe,Mn,Mg)3(PO4)2•4H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒர் அரிய பாசுப்பேட்டுக் கனிமம் என்று இது வகைப்படுத்தப்படுகிறது.

1877 ஆம் ஆண்டு முதன்முதலில் இங்கிலாந்து நாட்டிலுள்ள கார்ன்வால் மாவட்டத்தில் இருக்கும் வீல்யேன்  சுரங்கத்தில் லுத்லேமைட்டு கண்டறியப்பட்டது. 1824 -1880 ஆம் ஆண்டு காலத்தில் வாழ்ந்த இங்கிலாந்து நாட்டின் கனிமவியலாளர் என்றி லுத்லேம் நினைவாக கனிமத்திற்கு இப்பெயர் சூட்டப்பட்டது.  

கருங்கற் தீப்பாறைகளிலும், முந்தைய பாசுப்பேட்டு கொண்டுள்ள கனிமங்கள் குறைக்கும் வினைச்சூழலில் ஒடுக்கமடைந்து ஒரு நீர்வெப்ப மாற்ற உற்பத்திப் பொருளாகவும் இக்கனிமம் தோன்றுகிறது. விட்லாக்கைட்டு, விவியானைட்டு, டிரிப்லாய்டைட்டு, டிரிப்லைட்டு, டிரிப்பைலைட்டு, சிடரைட்டு, ஆசுபோபெரைட்டு, பேர்பீல்டைட்டு மற்றும் அபடைட்டு போன்ற கனிமங்களுடன் சேர்ந்து லுத்லேமைட்டு கிடைக்கிறது. 

பன்னாட்டு கனிமவியல் சங்கம் லுத்லேமைட்டு கனிமத்தை  Lud என்ற குறியீட்டால் அடையாளப்படுத்துகிறது. 

## மேற்கோள்கள்

## வெளி இணைப்புகள்

பகுப்பு:பாசுப்பேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:நான்கு நீரேற்றுக் கனிமங்கள்
மோனா ஷோரி கபூர்

**மோனா ஷோரி கபூர் (Mona Shourie Kapoor)** (பிறப்பு: 1964 பிப்ரவரி 3&nbsp; - இறப்பு: 2012 மார்ச் 25) சாட்டி ஷோரியின் என்பவரின் மகளான இவர் பாலிவுட் திரைப்படத் தயாரிப்பாளர் போனி கபூரின் முதல் மனைவியாவார். போனி கபூருடனான திருமண்த்தில் மூலம் இவருக்கு பாலிவுட் நடிகரான அர்ஜுன் கபூர் என்ற ஒரு மகனும் மற்றும் அன்ஷுலா கபூர் என்ற ஒரு மகளும் உள்ளனர்.

## வாழ்க்கை
மோனா ஷோரி கபூர் 1964 பிப்ரவரி 3, அன்று இந்தியாவின் தில்லியில் பிறந்தார். 1996 இல் போனி கபூரிடமிருந்து பிரிந்த பிறகு, மோனா தனது மாமியாருடன் மும்பையில் தொடர்ந்து வாழ்ந்தார். இவர் 2012 மார்ச் 25, அன்று இறக்கும் வரை தனது இரண்டு குழந்தைகளுடன் அங்கு வாழ்ந்தார்.

## தொழில்
மோனா கபூர் மும்பையில் உள்ள மிகப்பெரிய படப்பிடிப்பு அரங்கத்தின் தலைமை நிர்வாக அதிகாரியாக இருந்தார். மோனா ஒரு பன்முகத் தொழிலைக் கொண்டிருந்தார். இவர் 'பிசினஸ் எய்ட்ஸ்' மற்றும் 'மெஷின் எக்ஸ்போர்ட்ஸ்' ஆகியவற்றிற்கான மனிதவளத்தை வெற்றிகரமாக கையாண்டார். அதில் இவர் ஒரு பங்குதாரராகவும் இருந்தார். எஃப்.சி.எல் நிறுவனத்தின் இயக்குநராக,  மிதுன் சக்ரவர்த்தி, மூன் மூன் சென் மற்றும் மல்லிகா சாராபாய் ஆகியோர் நடித்திருந்த ஷீஷா என்ற திரைப்படம் மற்றும்  தர்மேந்திரா, வினோத் கன்னா, ஸ்ரீதேவி மற்றும் ரஜினிகாந்த்) ஆகியோர் நடித்திருந்த  ஃபரிஷ்டே என்ற படங்களுக்கான தயாரிப்பு ஒருங்கிணைப்பாளராகவும் இருந்தார்.

மோனா 2005இல் இந்திய தில்லி விருதுகளின் நடுவர் உறுப்பினராகவும் பணியாற்றினார்.     
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (February 2020)">மேற்கோள் தேவை</span>]]* &#x5D;

### தயாரிப்பாளர்
ஹேரா பெரி ( சேகர் சுமன், ரீமா லகூ மற்றும் தனாஸ் குரீம் நடித்த ஸ்டார் பிளஸ் தொலைக்காட்சியில் ஒளிபரப்பப்பட்டது), யுக் (தூர்தர்ஷன்), விலையாட்டி பாபு (தூர்தர்ஷன்) மற்றும் கைஸ் கஹூன் (டிவி) போன்ற வெற்றிகரமான தொலைக்காட்சி நிகழ்ச்சிகளை இவர் தயாரித்தார். யூக் என்ற தொடர் பார்வையாளர்கள் மற்றும் ஊடகங்கள் மற்றும் ஆதரவாளர்களால் பரவலாக பாராட்டப்பட்டது. இந்த தொடர், சுதந்திரப் போராட்டத்தின் பின்னணியில் மற்றும் ஹேமா மாலினி, தாரா சிங், ஜாவேத் கான், நீனா குப்தா, முகேஷ் கன்னா, ஷாபாஸ் கான், பங்கஜ் தீர் போன்ற பல நட்சத்திர நடிகர்கள் நடித்திருந்தனர். மேலும், பல்வேறு பிராந்திய மொழிகளில் ஒளிபரப்பப்பட்டது.

## இறப்பு
2012 மார்ச் 25, அன்று புற்றுநோய் மற்றும் உயர் இரத்த அழுத்தத்துடன் போராடிய பின்னர் பல உறுப்பு செயலிழப்பு காரணமாக மோனா கபூர் இறந்தார்.

## குறிப்புகள்

பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:2012 இறப்புகள்
பகுப்பு:1964 பிறப்புகள்
நிவேதிதா திவாரி

**நிவேதிதா திவாரி (Nivedita Tiwari)**  (பிறந்தது: 1985 நவம்பர் 24) ஜீ தொலைக்காட்சியின் பாகோன்வாலி - பாண்டே அப்னி தக்தீர் என்ற தொடரில் ரன்ஜுன் என்ற வேடத்திலும் & தொலைக்காட்சியின் கங்கா என்ற தொடரில் சுப்ரியா என்ற வேடத்தில் நடித்ததற்காக பிரபலமான இந்திய நடிகையாவார்.

## ஆரம்ப கால வாழ்க்கை
நிவேதிதா உத்தரப்பிரதேச அயோத்தியில் பிறந்து வளர்ந்தார். அயோத்தியின் ஜே.பி. அகாடமியிலிருந்து பள்ளிப்படிப்பை முடித்த இவர் , தில்லி பல்கலைக்கழகத்தில் ஆங்கில இலக்கியம் பயின்றார்.

## திரைப்பட மற்றும் தொலைக்காட்சி வாழ்க்கை
கலர்ஸ் தொலைக்காட்சி நிகழ்ச்சியான *பாலிகா வாதுவில்* ஆனந்தி என்றா வேடத்தில் நடிக்க மூன்று பேரில் ஒருவராக தேர்வு செய்யப்பட்டபோது நிவேதிதா ஆரம்பத்தில் அறியப்பட்டார். பின்னர் இவர் *பாகோன்வாலி - பாண்டே அப்னி தக்தீர்* என்ற *படத்தில் ரன்ஜுன்* மிஸ்ரா என்ற பெண்ணாக நடித்த்ரிந்தார். இந்த நிகழ்ச்சி 2010-2012 முதல் ஜீ தொலைக்காட்சியில் ஒளிபரப்பப்பட்டது. இந்த காலகட்டத்தில், *யாகான் மெயின் கர் கர் கெலி* மற்றும் *ஸ்டார் யா ராக்ஸ்டார்*  போன்ற நிகழ்ச்சிகளில் நிவேதிதா விருந்தினராக தோன்றினார். இவர் ஒரு நடன நிகழ்ச்சியில் *ராம் மிலாயி ஜோடியின்* ஒரு அத்தியாயத்திலும் தோன்றினார்.

 என்ற திரைப்படத்தில் நிவேதிதா சுரேலி என்ற பெண்ணாக நடித்தார். கௌரவக் கொலைகளைச் சுற்றியுள்ள பிரச்சினைகளைத் திரைப்படம் தொட்டது.

2012 ம் ஆண்டின் இறுதியில், ஸ்டார் பிளஸ் தொலைக்காட்சியின்    என்ற வாராந்திர  நிகழ்ச்சியின் இரண்டு வெவ்வேறு அத்தியாயங்களில் தோன்றினார். நிகழ்ச்சியின் ஒவ்வொரு அத்தியாயமும் நிஜ வாழ்க்கை நிகழ்வுகளின் அடிப்படையில் ஒரு வித்தியாசமான கதையை பிரதிபலித்தது. முதல் தோற்றத்தில், ரவி துபே ஜோடியாக அஃப்ரீன் என்ற கதாபாத்திரத்தில் நடித்தார். அத்தியாயம் வரதட்சணை பிரச்சினையில் கவனம் செலுத்தியது.  அடுத்து, அங்கித் பாத்லா மற்றும் ரீட்டா பதுரி ஆகியோருடன் ப்ரீத்தி மற்றும் சுனில் ஆகியோரின் கதையையும், அவர்கள் திருமணம் செய்து கொள்வதற்கான போராட்டத்தையும் சொன்ன ஒரு அத்தியாயத்தில் நடித்தார். ராஜ் சிங் அரோரா மற்றும் பல்லவி குப்தா ஆகியோருடன் *யே ஹை ஆஷிகிவியின்* ஒரு அத்தியாயத்திலும் இவர் தோன்றினார்.

2014 ஆம் ஆண்டில், சஹாரா *ஒன்* தொலைக்காட்சியின் *ஃபிர் ஜீன் கி தமன்னா ஹை*  என்பதில் தேவயானியாகவும், *நீலி சத்ரி வாலி என்பதில்* பார்வதியாகவும் நடித்தார் . நிவேதிதா பல தொலைக்காட்சி விளம்பரங்களிலும் தோன்றியுள்ளார்.

கங்கா என்ற தொடரில் சுப்ரியாவாக நிவேதிதா தோன்றினார் அடுத்ததாக பிரகாஷ் ஜா தயாரிக்கும் பிராடு சயான் படத்தில் காணப்படுகிறார்.  இவர் தற்போது புது தில்லியைச் சேர்ந்த விஷன் இந்தியா அறக்கட்டளையில் ஒரு ஆராய்ச்சி சக ஊழியராக உள்ளார். இது இளைஞர்களிடையே பொதுத் தலைமையில் செயல்படுகிறது.

## தனிப்பட்ட வாழ்க்கை
நிவேதிதா படைப்பு எழுத்து, பாடல், வாசிப்பு ஆகியவற்றை ரசிக்கிறார். டைம்ஸ் ஆப் இந்தியாவில் வெளியிடப்பட்ட ஒரு சிறு கவிதையுடன் ஒரு கருத்துக் கட்டுரையும், தனது சொந்த படைப்புகளை தனது வலைப்பதிவில் தவறாமல் இடுகிறார். நிவேதிதா தனது சொந்த ஊரான பைசாபாத்தில் 2011 திசம்பர் 4, அன்று ஸ்வஸ்த் இந்தியாவின் இணை நிறுவனரும் இயக்குநருமான அங்கூர் பெகு என்பவரை மணந்தார்.

## குறிப்புகள்

## வெளி இணைப்புகள்

பகுப்பு:1985 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
சுலேகா தல்வால்கர்

**சுலேகா தல்வால்கர் (Sulekha Talwalkar)** இவர் ஓர் மராத்தித் திரைப்படம், தொலைக்காட்சி மற்றும் நாடக நடிகை ஆவார்.

## தொழில்
மும்பையின் மாதுங்காவின் ராம்நாரைன் ருயா கல்லூரியில் படிக்கும் போது தல்வால்கர் நடிப்பு வாழ்க்கையில் நுழைந்தார். இவர் *நாட்யவாலே* என்ற நாடகக் குழுவின் ஒரு பகுதியாக இருந்தார். அங்கு இவர்  *சாட்சியா ஆத் காரட்* என்ற தனது முதல் வணிக நாடகத்தில் நடித்தார். இதே பெயரில் ஒரு திரைப்படம் பின்னர் 2004 இல் இதே போன்ற கதை வரிசையில் உருவாக்கப்பட்டது. இவரது முதல் தொலைக்காட்சி நிகழ்ச்சி ஜீ தொலைக்காட்சியில் ஒளிபரப்பப்பட்ட *தேரி பீ சுப் மேரி பீ சுப்* என்பதாகும். பின்னர் இவர் *அதிகாரி பிரதர்ஸ்* போன்ற  பல்வேறு இந்தி தொலைக்காட்சி நிகழ்ச்சிகளில் நடித்தார். 1995 ஆம் ஆண்டில், மகேஷ் மஞ்ச்ரேகர் இயக்கிய மராத்தித் திரைப்படமான *ஆயில் ஷெபாலியில்  *ஜாதவ்* என்ற ஒரு துணை வேடத்தில் நடித்தார்.

பிரபலமான மராத்தி தொலைக்காட்சி நிகழ்ச்சிகளான அவந்திகா மற்றும் அசம்பவ் போன்றவற்றில் தல்வால்கர் பல்வேறு துணை வேடங்களில் நடித்தார். 2007 ஆம் ஆண்டில், மராத்தி இயக்குநர் சந்திரகாந்த் குல்கர்னியின் படத்தில் நடித்தார். இவரது 2008 ஆம் ஆண்டு திரைப்படமான துஸ்யா மஸ்யத் 1998 ஆம் ஆண்டு ஆங்கில திரைப்படமான ஸ்டெப்மாம் என்பதை அடிப்படையாகக் கொண்டது. இதில் தல்வால்கர் ஷாஷங் என்பவரின் இரண்டாவது மனைவியாக நடித்திருந்தார். 2009 ஆம் ஆண்டில், *டின்ஹிசான்ஜா* என்ற படத்தில் இவர் ஒரு முக்கியக் கதாபாத்திரத்தில் நடித்தார். படம் தலைமுறை இடைவெளி மற்றும் ஒருவரின் வயதான பெற்றோரை கவனித்துக்கொள்வது பற்றியாதாக இருந்தது. சந்தீப் குல்கர்னி இவரது கணவராக நடித்தார் . இவரது உறவினர்களாக நடிகர்கள் ரமேஷ் தியோ மற்றும் அஷலதா வப்கோங்கர் ஆகியோர் நடித்திருந்தனர் . இவரது 2012 திரைப்படமான *ஷியாம்சே வாட் என்பதில் லீனா என்ற புத்திசாலித்தனமான மனைவியின் முக்கியக் கதாபாத்திரத்தில் நடித்திருந்தார்.

சமீபத்தில் 2012 இல் இவர் மராத்தி நாடகமான *மகாசாகரில்* சுபோத் பாவே, ஆஷலதா வப்கோங்கர், ஷைலேஷ் தாதர் மற்றும் பல நட்சத்திர நடிகர்களுடன் தோன்றினார். முதலில் ஜெயவந்த் தால்வி எழுதிய இந்த நாடகத்தை 20 ஆண்டுகளுக்குப் பிறகு நடிகை நீலம் ஷிர்கே தனது அஸ்மி புரொடக்சன்ஸ் என்ற பதாகையின் கீழ் மறு ஆக்கம் செய்திருந்தார். நீனா குல்கர்னி என்பவர் இயக்கியிருந்தார். விஜய மேத்தா இயக்கியிருந்தார்.  நடிகர்களில் விக்ரம் கோகலே, உஷா நட்கர்னி, நானா படேகர், மச்சீந்திர கம்ப்லி மற்றும் பாரதி ஆக்ரேக்கர் போன்ற குறிப்பிடத்தக்கவர்கள் அடங்குவர்.

## தனிப்பட்ட வாழ்க்கை
தல்வால்கர் அக்டோபர் 8 ஆம் தேதி சுலேகா தாராதர் என்ற பெயரில் பிறந்தார். இவரது பெற்றோருக்கு ஒரே குழந்தையாவார். மும்பை இராஜா ஜார்ஜ் பள்ளி மற்றும் ராம்நரைன் ருயா கல்லூரி ஆகியவற்றிலிருந்து கல்வியை முடித்தார். இவர் இந்தியாவின் சுகாதார சங்கத்தின் முக்கிய சங்கிலியான தல்வால்கர்களின் இயக்குநர்களில் ஒருவரான அம்பர் தல்வால்கரை மணந்தார். இவரது மாமியார் ஸ்மிதா தல்வால்கர் ஒரு திரைப்பட மற்றும் தொலைக்காட்சி தயாரிப்பாளரும் மற்றும் நடிகையுமாவார்.

## குறிப்புகள்

## வெளி இணைப்புகள்
* 

பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பெருமான் நம்பிப் பல்லவராயன்

**குளத்துழான் திருச்சிற்றம்பல முடையான் பெருமான் நம்பியாரான பல்லவராயர்** (இறப்பு: 1171) எனபவர் இரண்டாம் இராஜராஜ சோழன், இரண்டாம் இராசாதிராச சோழன் ஆகியோர்  காலத்தில் சோழர் அரசில் தலைமை அமைச்சராக இருந்தவர் ஆவார்.  இவர் தொண்டை மண்டலத்தின், ஆமூர்க் கோட்டம், காரிகைக் குளத்தூர் என்ற ஊரைச் சேர்ந்தவர். இவர் *குளத்துழான்* குடியில் பிறந்ததால் குளத்துழான் என்றும் குடிப் பெயர் இவர் பெயரோடிணைந்துள்ளது. *பல்லவராயன்* என்பது இரண்டாம் இராசராச சோழனால் இவருக்கு அளிக்கப் பெற்ற சிறப்புப் பெயராகும்.  

## பணிகள்
இவர் இரண்டாம் இராசராச சோழனின் யானை குதிரை முதலிய எல்லாத் துறைகளுக்கும் தலைவனாகவும், அரசனது அரண்மனை உள்துறைப் பேரலுவலனகவும் இருந்துள்ளார்.

இரண்டாம் இராசராச சோழன் நோய்வாய்பட்டு இறக்கும் தறுவாயில் இருந்தார். அப்போது அவருக்கு ஒரு வயதில், இரண்டு வயதில் என இரு குழந்தைகள் இருந்தனர். இதனால் இவர்களுக்கு முடி சூட்டாமல்,  கங்கைகொண்ட சோழபுரத்தில் அரச குமாரர்களை வருவித்து அவர்களுள் விக்கிரம சோழ தேவருடைய பேரனாகிய நெறியுடைப் பெருமாளின் மகன் எதிரிலிப் பெருமாள் என்பவனுக்கு இளவரசுப் பட்டம் கட்டிவிட்டு இரண்டாம் இராசராச சோழன் இறந்து போனார். இதனால் சோழ நாட்டில் ஆட்சி உரிமைக்காக உள்நாட்டுப்போர் நிகழும் சூழல் ஏற்பட்டது. இதனால் பல்லவராயன் விரைந்து செயல்பட்டு பழையாறையில் இருந்த இராசராசனுடைய அந்தப்புர மகளிரையும், இளங் குழந்தைகள் இருவரையும், பரிவாரங்களோடு அழைத்து வந்து, இராசராசபுரத்திலே (தாரசுரத்தில்) காவல்மிக்க இடத்தில் இருக்கச் செய்து காப்பாற்றினானர். இளவரசனாக ஆக்கப்பட்ட எதிரிலிப் பெருமாளை நான்காண்டுக் காலம் வரையிலும் இளவரசனாகவே இருக்கச் செய்து பின்னர் (இரண்டாம்) இராசாதிராசன் என்ற பெர்சூட்டி சோழப் பேரரசனாக ஆக்கினார். இந்த இரண்டாம் இராசாதிராச சோழன் ஆட்சியிலும் தலைமை அமைச்சனாக இருந்து அரசியல் பொறுப்பையும் ஏற்று நடத்தி வந்தார்.

## திருப்பணிகள்

மயிலாடுதுறைக்கு அருகில் உள்ள பல்லவராயன் பேட்டை என்னும் ஊர் இவரின் பெயரைக் கொண்டே அழைக்கப்படுகிறது. இந்த ஊர் அதற்கு முன்பு  குளத்தூர் என்ற அழைக்கப்பட்டுவந்தது. இவ்வூரில் பல்லவராயன் தன் அரசன் பெயரால் இராசராசேச்சுரம் என்னும் கோயிலைக் கட்டி, அதற்கு இறையிலியாக நிலமும் அளித்தார்.

## போர்கள்
இரண்டாம் இராசராச சோழன் காலத்தில் இவர் பாண்டி நாட்டுப் போரில் ஈடுபட்டுச் சிங்களப் படையை வென்றார். மேலும் இவர் சேரனைப் போரில் வென்று சேரனிடம் இருந்து திறைகொண்டு வந்தார்.

## குறிப்புகள்

பகுப்பு:சோழ அமைச்சர்கள்
பகுப்பு:1171 இறப்புகள்
அலெக்சாண்டர் அர்புசோவ்

**அலெக்சாண்டர் எர்மினிங்கெல்டோவிச்சு அர்புசோவ்** *(Aleksandr Erminingeldovich Arbuzov)* உருசியப் பேரரசைச் சேர்ந்த ஒரு சோவியத் வேதியியலாளர் ஆவார். இவர் 1877 ஆம் ஆண்டு அக்டோபர் மாதம் 12 ஆம் நாள் பிறந்தார். மைக்கேலிசு-அர்புசோவ் வினை என்ற ஒரு வேதி வினையை இவர் கண்டுபிடித்தார். 

பில்யார்சுக் நகரத்தைச் சேர்ந்த அர்புசோவ் கசான் பல்கலைக்கழகத்தில் அலெக்சாண்டர் மிக்காய்லோவிச்சு சாயிட்செவ்வின் மேற்பார்வைவையில் கல்வி கற்றார் .. 1900 ஆம் ஆண் ஆண்டில் பட்டம் பெற்ற இவர் 1911 ஆம் ஆண்டு அதே பல்கலைக்கழகத்தில் பேராசிரியராக பணியில் சேர்ந்தார். இரண்டாம் உலகப்பொருக்குப் பின்னர் அர்புசோவ் சோவியத் கரிம வேதியியல் நிறுவனத்தின் பொருப்பாளராக நியமிக்கப்பட்டார்.  

1943 ஆம் ஆண்டு அர்புசோவுக்கு உருசியாவின் மாநில விருதான சிடாலின் விருது வழங்கப்பட்டது. 

தான் மேற்கொண்ட அறிவியல் ஆய்வுகளுடன் அர்புசோவ் கூடுதலாக கரிம வேதியியல் வளர்ச்சிக்கு ஒரு சுருக்கமான வழிமுறை என்ற தலைப்பில் நூல் ஒன்றையும் (1948) உருசிய மொழியில் எழுதியுள்ளார்.  

1968 ஆம் ஆண்டு சனவரி மாதம் 22 ஆம் ஆம் நாள் அர்புசோவ் காலமானார்.  

## மேற்கோள்கள்
 

## மேலும் படிக்க
*
*

பகுப்பு:1877 பிறப்புகள்
பகுப்பு:1968 இறப்புகள்
பகுப்பு:வேதியியலாளர்கள்
பகுப்பு:உருசிய அறிவியலாளர்கள்
ஷேக் ஜாயித் சாலை

**ஷேக் ஜாயித் சாலை** (in Arabic: شارع الشيخ زايد). (E11 Sheikh Zayed Road)   அமீரகத்தின் துபாய் நகரின் முக்கிய நெடுஞ்சாலையாகும் இது (E11 சாலை )  எனவும் குறிப்பிடப்படுகின்றது. துபாய் வர்த்தக மைய ரவுண்டானாவில் தொடங்கி, அபுதாபி எமிரேட்சின் எல்லையான ஜெபல் அலி வரை 55 கிலோமீட்டர் (34 மைல்) கடற்கரைக்கு இணையாக இந்த நெடுஞ்சாலை பயணிக்கிறது.

## வரலாறு
1993 ஆண்டு முதல் 1998 ஆம் ஆண்டு வரை இச்சாலை பாதுகாப்பு சாலை என்று அழைக்கப்பட்டது. 30 கிலோமீட்டர் (19 மைல்) சாலை விரிவாக்கப்பட்டதை தொடர்ந்து அப்போதைய துபாயின் ஆட்சியாளரான சேக் மக்தூம் பின் ராசித் அல் மக்தூம் இச்சாலைக்கு அப்போதைய ஐக்கிய அரபு எமிரேட்ஸின் தலைவரான ஷேக் சயீத் பின் சுல்தான் அல் நஹ்யானின் பெயரால் ஷேக் ஜாயித் சாலை என பெயரிட்டார். 

## பிரதான கட்டிடங்கள்
துபாயின் பெரும்பாலான வானளாவிய கட்டிடங்கள் ஷேக் ஜாயித் சாலையில் உள்ளது (முக்கியமான கட்டிடங்கள் : துபாய் மால், புர்ஜ் கலிஃபா). பாம் ஜுமேரா மற்றும் துபாய் மெரினா போன்ற பிற புதிய மையங்களையும்  இந்த நெடுஞ்சாலை இணைக்கிறது. இந்த சாலையில் துபாய் மெட்ரோவின் சிகப்பு லைன் பெரும்பாலானவை இயங்குகின்றன. இந்நெடுஞ்சாலையின் பெரும்பகுதிகளில் ஒவ்வொரு திசையிலும் ஏழு முதல் எட்டு தடங்கள் பாதைகள் உள்ளன.

பகுப்பு:துபாய் சாலைகள்
கார்டன் இல்லிசு அயில்வார்டு

**கார்டன் இல்லிசு அயில்வார்டு** *(Gordon Hillis Aylward)*  ஆத்திரேலியாவைச் சேர்ந்த ஒரு வேதியியல் எழுத்தாளர் ஆவார். அனைத்துலக திட்ட வேதியியல் தரவு புத்தகம் எழுதியதற்காக இவர் நன்கு அறியப்படுகிறார்.

## வாழ்க்கை வரலாறு
அயில்வார்டு 1952 ஆம் ஆண்டு மே மாதம் 20 ஆம் நாள் ஆத்திரேலியாவின் சிட்னியில் உள்ள நியூ சவுத் வேல்சு பல்கலைக்கழகத்தில் பயன்பாட்டு வேதியியல் பாட்த்தில் இளம் அறிவியல் (ஆனர்சு) பட்டம் பெற்றார் .

பின்னர் இவர் அதே பல்கலைக்கழகத்தில் ஒரு பட்டமேற்படிப்பு பட்டம் பெற்றார்.  அவர் மேலும் 13 ஆண்டுகள் அங்கு பகுப்பாய்வு வேதியியலைக் கற்பித்தார் . அந்த காலகட்டத்தில் இவர் தனது இணை ஆசிரியர் டாக்டர் டிரிசுடன் பைன்ட்லேவுடன் சேர்ந்து வேதியியல் கோடைகால பள்ளிகளுக்கான அணுகுமுறை ஒன்றை ஏற்பாடு செய்தார். இப்பாடத்திட்டத்தை ஆதரிக்க  இவர்கள் அனைத்துலக வேதியியல் தரவு புத்தகத்தை ஒரு பாடப்புத்தகமாக எழுதினர் . 
பின்னர் அயில்வார்டு சிட்னியிலுள்ள ஆய்வுப் பல்கலைக்கழகமான மேக்வாரி பல்கலைக்கழகத்தில் இணை பேராசிரியராக சேர்ந்தார், 1970 முதல் 2005 இல் ஓய்வு பெறும் வரை அங்கு பணிபுரிந்தார். வளர்ந்து வரும் நாடுகளில் யுனெசுகோவிற்கான அறிவியல் கல்வி ஆலோசகராகவும், பின்னர் உலக வங்கிக்கான ஆலோசகராகவும் இறுதியாக ஒரு  மூத்த அறிவியல் கல்வி ஆலோசகராகவும் பணியாற்றினார் .

## வெளியிடப்பட்ட நூல்கள்
* Now in its 6th edition..

## மேற்கோள்கள்

பகுப்பு:வாழும் மக்கள்
பகுப்பு:வேதியியலாளர்கள்
பகுப்பு:ஆத்திரேலிய அறிவியலாளர்கள்
சிந்து சாஜன்

**சிந்து சாஜன்** ஒரு பள்ளி ஆசிரியர், சமூக செயல்பாட்டாளர், நாடக ஆர்வலர் ஆவார், அவர் அட்டப்பாடியில்  பழங்குடி குழந்தைகளின் கல்விக்கும் கலாச்சார மேம்பாட்டிற்கும் தீவிரமாக தன்னை அர்ப்பணித்துள்ளார். அட்டப்பாடியில் பழங்குடி சமூகத்தின் மொழியையும் கலாச்சார பிரச்சினைகளையும் நிவர்த்தி செய்யும் **அகெடு நாயகா (தாய் மொழி) ** என்ற ஆவணப்படத்தை அவர் இயக்கியுள்ளார் .
சர்வதேச திரைப்படம் ஆவணப்படம் மற்றும் குறும்பட விழாவில் (IDSFFK 2015) அகெடு நாயகா திரையிடப்பட்டது கேரள திரைப்பட அகடாமியால் 2018ஆம் ஆண்டு ஏற்பாடு செய்யப்பட்ட , ,. 
கேரள சர்வதேச குழந்தைகள் திரைப்பட விழாவிலும் (ICFFK 2018)அகெடு நாயகா திரையிடப்பட்டது ,,.
மும்பை சர்வதேச திரைப்பட விழா 2016இலும் அகெடு நாயகா திரையிடப்பட்டது , and at the All Lights India International Film Festival 2018.
2015 ஆம் ஆண்டின் சிறந்த ஒளிப்பதிவாளருக்கான கேரள தொலைகாட்சி விருது அகெடு நாயகாவுக்காக வழங்கப்பட்டது. இந்த படத்தின் ஒளிப்பதிவாளர் ஃபோசியா பாத்திமா, கேரள மாநில தொலைக்காட்சி விருதுகள் 2015, இன் சிறந்த ஒளிப்பதிவாளர் விருதைப் பெற்றார்,,

## குறிப்பிடத்தக்க பணிகள்
அட்டப்பாடியில் பழங்குடி சமூகத்தின் மொழியியல், கலாச்சார பிரச்சினைகளை நிவர்த்தி செய்யும் "அகெடு நாயகா" (மாத்ரூமொழி) என்ற ஆவணப்படத்தை அவர் இயக்கியுள்ளார். அட்டப்பாடி, இருள மக்கள், முடுகர், குறும்பர்களில் மூன்று வகையான பழங்குடியினர் வாழ்கின்றனர், அவர்களின் மொழிகள் ஒன்றுக்கொன்று வேறுபட்டன.

## தனிப்பட்ட வாழ்க்கை
மலப்புரம் மாவட்டத்தில் திரூரைச் சேர்ந்த இவர், தற்போது பாலக்காடு மாவட்டத்தின் அகளியில் வசித்து வருகிறார். மேலும் அகளியில் உள்ள அரசு தொழிற்கல்வி மேல்நிலைப்பள்ளியில் ஆசிரியராகப் பணியாற்றி வருகிறார். சுற்றுச்சூழல் ஆர்வலரும் ஓவியருமான சாஜனை திருமணம் செய்துகொண்டார். சாஜனின் அனிமேஷன் படமான பச்சிலக்கூடு (மை ஹோம் இஸ் கிரீன்) 2012 ஆம் ஆண்டு நாசிக் சர்வதேச திரைப்பட விழாவில் சிறந்த அனிமேஷன் படத்திற்கான கோல்டன் கேமரா விருதை வென்றது,,. 'ஆண்டின் இளம் பறவை பார்வையாளர்' விருதை மூன்று முறை வென்ற அவரது மகன் மனவ், பறவையியல் மற்றும் இயற்கை வரலாற்றுக்கான செலிம் அலி மையத்தால் வழங்கப்பட்டது, 8 வயதிலிருந்தே பறவைகள் பார்ப்பதில் தீவிரமாக உள்ளது . மகள் மித்ரா அகலி அரசு பள்ளியில் படிக்கும் மாணவி.

## மேற்கோள்கள்

பகுப்பு:வாழும் மக்கள்
பகுப்பு:1972 பிறப்புகள்
ஜெமினி செய்திகள்

**ஜெமினி செய்திகள்** இந்தியாவின் சன் குழுமத்திலிருந்து நடத்தப்படும் 24 மணி நேரச் செய்தி அலைவரிசையாகும். இந்த அலைவரிசையானது மே 2004 இல் தொடங்கப்பட்டது.  ஜெமினி செய்திகள் 1 பிப்ரவரி 2019 அன்று நிறுத்தப்பட்டது, அதற்கு பதிலாக பெங்காலி ஜி.இ.சி, சன் வங்களா  

## சான்றுகள்

பகுப்பு:ஐதராபாத்தில் உள்ள தொலைக்காட்சி நிலையங்கள்
பகுப்பு:2004 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:சன் குழுமம்
அமெரிக்க தொற்றுநோயியல் கழகம்

**அமெரிக்க தொற்றுநோயியல் கழகம்**  *(American Epidemiological Society )* என்பது அமெரிக்காவில் நோய்த் தொற்றியலுக்காக அர்ப்பணிக்கப்பட்டுள்ள ஓர் அமைப்பாகும்.  1927 ஆம் ஆண்டில் இக்கழகம்  நிறுவப்பட்டது. 1968 ஆம் ஆண்டு முதல் ஆண்டுதோறும் இவ்வமைப்பு கூட்டங்களை நடத்திவருகிறது. மேலும் அமெரிக்க தொற்றுநோயியல் கழகம் என்ற இவ்வமைப்பு  அமெரிக்காவின் மிகப் பழமையான தொற்றுநோயியல் அமைப்பாகும். . வேடு எச். பிராசுட்டு, அலெக்சாண்டர் லாங்மியூர், யோனாசு எட்வர்ட் சால்க் மற்றும் ஆபிரகாம் லிலியன்பெல்ட்டு ஆகியோர் இக்கழகத்தின்  பழைய உறுப்பினர்களாவர்.

## மேற்கோள்கள்

## புற இணைப்புகள்
*

பகுப்பு:நோய்ப்பரவலியல்
ஆலன் சர்கீசன்

**ஆலன் மெக்லியோடு சர்கீசன்** *(Alan McLeod Sargeson)* என்பவர் ஓர் ஆத்திரேலிய கனிம வேதியியல் அறிஞர் ஆவார். இவர் ஆத்திரேலிய அறிவியல் அகாடமியிலும் ராயல் கழகத்திலும் உறுப்பினராக இருந்தார். 
 
## கல்வி மற்றும் இளமைக்காலம்

சர்கீசன் ஆத்திரேலியாவின் நியூ சவுத் வேல்சில் இடம்பெற்றுள்ள ஆர்மிடேல் நகரத்தில் பிறந்தார். 1956 ஆம் ஆண்டு  பிரான்சிசு பேட்ரிக் துவையர் என்பவரின் வழிகாட்டுதலில்  சிட்னி பல்கலைக் கழகத்தில் கல்வி பயின்று முனைவர் பட்டம் பெற்றார்.

## வாழ்க்கை மற்றும் ஆராய்ச்சி

அடிலெய்டு பல்கலைக் கழகத்தில் சர்கீசன் முதல் முதலில் கல்வி நியமனம்  செய்யப்பட்டார்.  பின்னர் 1958 ஆம் ஆண்டில் இவர் ஆத்திரேலிய தேசிய பல்கலைக்கழகத்தில் துவையருடன் மீண்டும் சேர்ந்தார்.

உயிர் கரிமவேதியியல் துறையில் சர்கீசன் ஓர் ஆர்வமுள்ள ஒருங்கிணைப்பு வேதியியலாளராக அறியப்பட்டார். துவையருடன் இவர் வாழ்க்கை முழுவதிலும் முப்பரிமாண வேதியியல் துறையில் முழுமூச்சுடன் ஆராய்ச்சி செய்தார். இவரது ஆராய்ச்சி குழு அமீன் ஈந்தணைவிகளின்  வினைகளை ஆராய்ந்தது. செபுல்கிரேட்டுகள்  என்று அழைக்கப்படும் கிளாத்ரோசெலேட்டுகளின் தயாரிப்பில் இவை உச்சகட்ட வினையில் ஈடுபடுவதாக இவர்  கண்டறிந்தார்.

## விருதுகள் மற்றும் பாராட்டுகள்

சர்கீசன் 1983 ஆம் ஆண்டில் ராயல் கழகத்தின் உறுப்பினராகத் தேர்ந்தெடுக்கப்பட்டார்.. 

## மேற்கோள்கள்

பகுப்பு:1930 பிறப்புகள்
பகுப்பு:2008 இறப்புகள்
பகுப்பு:வேதியியலாளர்கள்
பகுப்பு:ஆத்திரேலிய அறிவியலாளர்கள்
கைனோடிரோபைட்டு

**கைனோடிரோபைட்டு** *(Kainotropite)* என்பது Cu4FeO2(V2O7)(VO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். அரியதொரு வனேடேட்டு கனிமமாக இது வகைப்படுத்தப்படுகிறது. மூவிணைதிறன் கொண்ட இரும்பு இக்கனிமத்திலுள்ளது. டோல்பாசிக் எரிமலையின் நீராவித் துளையில்  கண்டுபிடிக்கப்பட்ட பல தாதுக்களில் இதுவும் ஒன்றாகும்.  இதன் மூல நீராவித் துளை கனிமத்தின் பெயர் யதோவிடாயா என்பதாகும். இதன் பொருள் நஞ்சு நிறைந்த என்பதாகும்
 
கைனோடிரோபைட்டின் கட்டமைப்பு தனித்துவமானது. வால்போர்தைட்டு, எங்கெல்காப்டைட்டு போன்ற தாமிரம், டைவனேடேட்டு குழுவைக் கொண்டுள்ள பிற கனிமங்களும் இதனுடன் தொடர்பு கொண்டுள்ளன. 
## மேற்கோள்கள்

## புற இணைப்புகள்
* Kainotropite on Mindat: 

பகுப்பு:வனேடேட்டு கனிமங்கள்
பகுப்பு:ஆக்சைடு கனிமங்கள்
பகுப்பு:தாமிரம்(II) கனிமங்கள்
பகுப்பு:இரும்பு(III) கனிமங்கள்
பகுப்பு:நேர்ச்சாய்சதுரக் கனிமங்கள்
செங்குத்து அச்சுத் தேற்றம்

தளம் போன்ற, மெல்லிய பொருள்களுக்கு **செங்குத்து அச்சுத் தேற்றம்** அல்லது **செங்குத்து அச்சு விதி** (*Perpendicular axis theorem*) பொருந்தும். தளப்பொருள்களுக்கு மட்டுமின்றி உருளை போன்ற முப்பரிமாணப் பொருள்களுக்கும் இத்தேற்றத்தைப் பயன்படுத்தலாம்.

## கூற்று
இத்தேற்றத்தின் படி, *பொருளின் தளத்திற்கு செங்குத்தான திசையில் உள்ள அச்சினைப் பொறுத்த நிலைமத் திருப்புத்திறனானது அந்த தளத்தின் மீது அமைந்த, ஒன்றுக்கொன்று செங்குத்தான இரு அச்சுகளைப் பற்றிய நிலைமைத் திருப்புத்திறன்களின் கூடுதலுக்கு சமமாகும்*. இங்கு குறிப்பிட்டுள்ள மூன்று அச்சுகளும் ஒன்றுக்கொன்று செங்குத்தாகவும் ஒரே புள்ளியில் சந்திக்குமாறும் அமைந்திருக்கும். 

## '''விளக்கம்'''
XY-தளத்தில் அமைந்த மெல்லிய பொருளொன்றைக் கருதவும். புள்ளி O வழியே செல்லும் X, Y மற்றும் Z அச்சைப் பற்றிய நிலைமத் திருப்புத்திறன்கள்  முறையே *I<sub>x</sub>*, *I<sub>y</sub>* மற்றும் *I<sub>z</sub>* என வைத்துக் கொண்டால் செங்குத்து அச்சுத் தேற்றத்தின் படி, 

: I_z = I_x + I_y



## சான்றுகள்

பகுப்பு:இயற்பியல் விதிகள்
பகுப்பு:இயந்திரவியல்
பி. கே. ரோசி

**பி. கே. ரோசி** (ராஜம்மா, ரோசம்மா, ராஜம்மாள்), என்பவர் ஒரு புலைய (தலித்) (கிறிஸ்துவராக மதம் மாறியவர்) பெண் நடிகையாவார். இவர் முதல் மலையாள மொழி திரைப்படமான ஜே. சி. டேனியல் இயக்கிய விகதகுமாரன் படத்தில் கதாநாயகியாக நடித்த மலையாளத்தின் முதல் கதாநாயகி ஆவார். இப்படத்தில் "சரோஜினி" என்ற நாயர் பெண்ணின் கதாபாத்திரத்தில் நடித்தார்.

## ஆரம்ப கால வாழ்க்கை
இவர் 1903ஆம் ஆண்டில் திருவனந்தபுரத்தின் நந்தன்கோடில் ஒரு புலையர் குடும்பத்தில் ரோசம்மாவாக பவுலோஸ் மற்றும் குஞ்சிக்கு மகளாகப் பிறந்தார். இவரது இளம் பருவத்திலிலேயே இவரின் தந்தை இறந்துவிட்டதாகவும், இவரது குடும்பம் வறுமையில் உழன்றதாகவும்  இவரின் உறவினர்கள் உறுதிப்படுத்துகின்றனர். இவரது இளமைக்காலம் புல் அறுப்பவராக கழித்த. ஆனால் இவர் மிக இளம் வயதிலிருந்தே கலைகள் மீதான நம்பமுடியாத அளவு ஆர்வத்தைக் கொண்டிருந்தார்.  

அந்த நாட்களில், நடிப்பானது பெரும்பாலும் பெண்கள் செய்யும் வேலையாக இருக்கவில்லை. பெண்கள் நடிப்பது ஒரு கேவலமான தொழிலாக  அல்லது "வேசி" தொழில் போன்றது என்று கருதபட்டது. ரோசியின் நடிப்பு மீதான காதல், இதனால் சமூகம் தன்னை எவ்வாறு அழைக்கும் என்ற கவலையையும் கடந்ததாகத் தெரிகிறது.

இவரது குடும்பத்தினர் கிறித்துவ மதத்திற்கு மாறியதாகவும், இவரின் பெயரை ராஜம்மாவிலிருந்து ரோசம்மா என்றும் மாற்றினர். இவர் ஒரு கிறிஸ்தவர் என்றும் கூறப்படுகிறது.

## தொழில்
1928ஆம் ஆண்டில் இயக்குநர் ஜே. சி. டேனியல் இவரை "கண்டுபிடிப்பதற்கு" முன்பே இவர் ஏற்கனவே ஒரு அனுபவமிக்க நடிகையாக இருந்தார். இவர் காக்கராஷி என்ற தமிழ்  தலித் நாடக வடிவத்தில் திறமையானவர். இருப்பினும், இந்திய சமுதாயத்தில் தலித்துகள் வரலாற்று ரீதியாக "பிரதான நீரோட்ட" தொழில்களிலிருந்து ஒதுக்கிவைக்கப்பட்டு, மிகவும் இழிவான தொழில்களுக்குத் தள்ளப்பட்டு, ஆன்மீக ரீதியில் மாசுபட்டவர்களாகக் கருதப்பட்டனர்.  விகதுகுமாரன் படம் வெளிவந்தபோது, நிலப்பிரபுத்துவ நாயர் சமூகத்தைச் சேர்ந்தவர்கள் ஒரு தலித் பெண் நாயர் பெண்ணாக நடித்திருப்பதைக் கண்டு கோபமடைந்தனர்.  படவெளியீட்டின்போது ரோசி இருந்தால் நாங்கள் அதில் கலந்துகொள்ளமாட்டோம் என்று திரையுலகின் பிரபலங்கள் கூறிவிட்டனர். இதனால் இயக்குநர், டேனியல், திருவனந்தபுரத்தில் உள்ள கேபிடல் அரங்கில் பட வெளியீட்டு விழாவிற்கு இவரை அழைக்கவில்லை. ஆனால் ரோசி அதில் கலந்து கொள்ள எப்படியோ வந்துவிட்டார். ஆனால் இவரை இரண்டாவது காட்சியைக் காணுமாறு கூறி ரோசி வெளியேறும் வரை படத்தைத் வெளியிட மறுத்துவிட்டனர்.

இவரிடம் கடுமை காட்டிய உயர் சாதியினரிமிருந்து தப்பி தமிழ்நாட்டிற்குச் சென்ற சரக்குந்தில் சென்றார். அந்த சரக்குந்து ஓட்டுநரான கேசவன் பிள்ளையை மணந்து, தமிழகத்தில் அமைதியாக தனது வாழ்க்கையை "ராஜம்மாள்" என்ற பெயரோடு கழித்ததாக தகவல்கள் தெரிவிக்கின்றன.

2013ஆம் ஆண்டில், கமல் இயக்கத்தில் டேனியலின் வாழ்க்கை வரலாற்றை  *[[செல்லுலாய்ட் (திரைப்படம்)|செல்லுலாய்ட்]]* என்ற பெயரில் திரைப்படமாக எடுத்தனர். வினு ஆபிரகாமின் *நஷ்ட நாயிகா* புதினத்தை ஓரளவு தழுவி எடுக்கபட்ட இப்படம் *ரோசியின்* வாழ்க்கையையும் கொண்டதாக இருந்தது. புதுமுகம் சாந்தினி கீதா ரோசி வேடத்தில் நடித்தார். இவரது வாழ்க்கையைப் பற்றிய மேலும் இரண்டு படங்களும் தயாரிக்கப்பட்டுள்ளன: *தி லாஸ்ட் சைல்ட்* மற்றும் *இது ரோசியே கதா* (*இது ரோசியின் கதை*) என்பவை ஆகும்.

## மேற்கோள்கள்

## வெளி இணைப்புகள்

* அலப்புழத்தில் விகதகுமாரன்

பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1975 இறப்புகள்
பகுப்பு:1903 பிறப்புகள்
டைபீனைல்டைகுளோரோமீத்தேன்

**டைபீனைல்டைகுளோரோமீத்தேன்** *(Diphenyldichloromethane)* என்பது (C6H5)2CCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற ஒரு திண்மமாக கணப்படும் இது மற்ற கரிமச் சேர்மங்களைத் தயாரிக்க ஒரு முன்னோடிச் சேர்மமாக பயன்படுத்தப்படுகிறது. 

## தயாரிப்பு முறை

பென்சீனை கார்பன் டெட்ராகுளோரைடுடன் சேர்த்து நீரற்ற அலுமினியம் குளோரைடு வினையூக்கியின் முன்னிலையில் இரட்டை பிரீடல் கிராப்ட்சு ஆல்கைலேற்ற வினைக்கு உட்படுத்தினால் டைபீனைல்டைகுளோரோமீத்தேன் உருவாகிறது. பென்சோபீனோனை பாசுபரசு பெண்டாகுளோரைடுடன் சேர்த்து தயாரிப்பது மற்றொரு தயாரிப்பு முறையாகும்: 
:(C6H5)2CO  +  PCl5  →   (C6H5)2CCl2  +  POCl3.

## வினைகள்

பென்சோபீனோனுடன் சேர்க்கப்படும்போது டைபீனைல்டைகுளோரோமீத்தேன் நீராற்பகுப்பு வினைக்கு உட்படுகிறது.
:(C6H5)2CCl2  +  H2O  →   (C6H5)2CO  +  2 HCl
டெட்ராபீனைலெத்திலீன்  டைபீனைல்மெத்தேன் இமைன் ஐதரோகுளோரைடு மற்றும் பென்சோயிக் நீரிலி  ஆகியனவற்றை தயாரிப்பதற்கு இது பயன்படுத்தப்படுகிறது
.

## மேற்கோள்கள்

பகுப்பு:பீனைல் சேர்மங்கள்
பகுப்பு:கரிமகுளோரைடுகள்
பகுப்பு:கரிம ஆலைடுகள்
மாப்பிள்ளைத் தோழன்

***மாப்பிள்ளைத் தோழன்*** 1994 ஆம் ஆண்டு வெளியான ஒரு இந்திய தமிழ்த் திரைப்படமாகும். விக்னேஷ்ராஜா இயக்கத்தில் உருவாகியிருந்த இத் திரைப்படத்தில் செல்வா, ஆனந்தி ஆகியோர் நடித்திருந்தனர்.

தேவா இசையமைத்த இப்படத்தின் பாடல்களை வாலி, கவிஞர் காளிதாசன் ஆகியோர் இயற்றியிருந்தனர்.

## பாடல்கள்
இயற்றியவர்: வாலி

#*புதுசு புதுசு* - மனோ, சித்ரா
#*அம்மாமாரே* - மலேசியா வாசுதேவன்
#*பாலிருக்குது பழமிருக்குது* - மலேசியா வாசுதேவன், ஜிக்கி
#*பாட்டுக்குப் பாட்டெடுத்து* - மனோ, ஸ்வர்ணலதா

## மேற்கோள்கள்

பகுப்பு:1994 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
டேவிடைட்டு

**டேவிடைட்டு** *(Davidite)* என்பது (La,Ce,Ca)(Y,U)(Ti,Fe3+)20O38  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும் ஆகும். இலந்தனம் மற்றும் சீரியம் தனிமங்கள் இக்கனிமத் தொடரின் இறுதி உறுப்புகளாகும். இரண்டு வடிவங்களில் தாவிடைட்டு உருவாகிறது. 

•டேவிடைட்டு-(La) (La,Ce,Ca)(Y,U)(Ti,Fe3+)20O38  1906 ஆம் ஆண்டு தெற்கு ஆத்திரேலியாவின் ரேடியம் இல் சுரங்கத்தில் கண்டறியப்பட்டது. ஆத்திரேலிய நிலவியலாளர் தன்னட் வில்லியம் எட்கிவொர்த் டேவிட்டு நினைவாக டக்ளசு மாவ்சன் டேவிடைட்டு என்று பெயரிட்டார்.  

•டேவிடைட்டு -(Ce) (Ce,La)(Y,U)(Ti,Fe3+)20O38  1960 ஆம் ஆண்டு முதன்முதலாக நார்வே நாட்டின் ஐவ்லேண்டு நகரத்தில் வெமோர்க் நீர்மின் திட்ட்த்திற்கு அருகில் கண்டறியப்பட்டது. 

## மேற்கோள்கள்

பகுப்பு:ஆக்சைடு கனிமங்கள்
பகுப்பு:யுரேனியம் கனிமங்கள்
பகுப்பு:முக்கோணவமைப்புக் கனிமங்கள்
நிஹால் அலி அல்-அவ்லாகி

**நிஹால் அலி அல்-அவ்லாகி (Nihal Naj Ali Al-Awlaqi)**  இவர் ஓர் யேமன் வழக்கறிஞர் ஆவார்.  இவர் யேமனின் சட்ட விவகார அமைச்சராகவும் இருக்கிறார்.   2016 ஆம் ஆண்டில் வர் சர்வதேச வீரதீரப் பெண் விருதைப் பெற்றார் .  

## வாழ்க்கை
அல்-அவ்லாகி யேமனில் உள்ள ஷப்வா கவர்னரேட்டைச் சேர்ந்தவர். மொராக்கோவில் உள்ள முகமது வி பல்கலைக்கழகத்தில் சட்ட அறிவியலில் இளங்கலையும், சட்டத்தில் முதுகலையும் பெற்றார்.  இவர் அரபு, ஆங்கிலம் மற்றும் பிரஞ்சு மொழி பேசுகிறார்.  

அல்-அவ்லாகி, ஏடன் பல்கலைக்கழகத்தில் உதவி சட்டப் பேராசிரியரானார். அங்கு இவர் பெண்களின் நிலை குறித்த ஆராய்ச்சி மற்றும் பயிற்சியில் பணியாற்றினார். 2013-14 ஆம் ஆண்டில் இவர் தேசிய உரையாடல் மாநாட்டின் மாநில கட்டட செயற்குழுவில் உறுப்பினராக இருந்தார். 2014 மார்ச்சில், இவர் அரசியலமைப்பு வரைவுக் குழுவின் உறுப்பினராக நியமிக்கப்பட்டார்.  பின்னர் அந்த அமைப்பின் துணைத் தலைவராக தேர்ந்தெடுக்கப்பட்டார்.  ஜெனீவாவில் அரசாங்க பேச்சுவார்த்தை குழுவில் உறுப்பினராகவும் இருந்தார்.  

2016 சனவரியில் இவர் சட்ட விவகார அமைச்சராக அறிவிக்கப்பட்டார்.  2016 செப்டம்பர் 9, அன்று, யேமன் அதிபர் அப்து ரபோ மன்சூர் ஹாடி, அப்போது 39 வயதாக இருந்த அல்-அவ்லாகியை சட்ட விவகார அமைச்சராக அதிகாரப்பூர்வமாக நியமித்தார்.    

## குறிப்புகள்

## வெளி இணைப்புகள்

* 2016 International Women of Courage Awards, U.S. State Department photostream on Flickr 
*Secretary's International Women of Courage Award (U.S. Department of State)

பகுப்பு:பெண் அரசுத் தலைவர்கள்
பகுப்பு:பெண் அரசியல்வாதிகள்
ஜாக் கிர்பி

**ஜாக் கிர்பி** () (28 ஆகத்து 1917 - 6 பெப்ரவரி 1994) என்பவர் அமெரிக்க நாட்டு வரைகதை கலைஞர், எழுத்தாளர் மற்றும் படத்தொகுப்பாளர் ஆவார். இவர் ஊடகத்தின் முக்கிய கண்டுபிடிப்பாளர்களில் ஒருவராகவும் அதன் மிகச் சிறந்த மற்றும் செல்வாக்குமிக்க படைப்பாளர்களில் ஒருவராகவும் பரவலாகக் கருதப்படுகிறது. 

இவர் 1930 களில் வரை கதை துறையில் நுழைந்தார், ஜாக் கர்டிஸ் என்ற புனைப்பெயருடன் பல்வேறு வரை கதை அம்சங்களை வரைந்தார், இறுதியில் ஜாக் கிர்பி என்ற பெயரை தேர்வு செய்தார். 1940 ஆம் ஆண்டில் இவரும் எழுத்தாளர் ஆசிரியர் ஜோ சைமனும் இணைத்து மிகவும் வெற்றிகரமான மீநாயகன் கதாபாத்திரமான கேப்டன் அமெரிக்கா என்ற பாத்திரத்தை டைம்லி காமிக்ஸ் என்ற நிறுவனத்திற்காக உருவாகினர். இந்த நிறுவனம் தற்பொழுது மார்வெல் காமிக்ஸ் என்று மறு பெயரிடப்பட்டுள்ளது. 1940 களில் கிர்பி மற்றும் சைமனுடன் ஜோடி சேர்ந்தார் ஏராளமான கதாபாத்திரங்களை உருவாக்கினர். பின்னர் டிசி காமிக்ஸ் நிறுவனத்துடன் இணைந்தார்.

## மேற்கோள்கள்

## வெளி இணைப்புகள்
* The Jack Kirby Museum & Research Center
* 
* 
* Jack Kirby 

பகுப்பு:1917 பிறப்புகள்
பகுப்பு:1994 இறப்புகள்
பகுப்பு:அமெரிக்க அறியொணாமையியலாளர்கள்
பகுப்பு:மார்வெல் வரைகதையாளர்கள்
பகுப்பு:டிசி வரைகதையாளர்கள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்க யூதர்கள்
பகுப்பு:அமெரிக்க வரைகதை எழுத்தாளர்கள்
பகுப்பு:வரைகதை புத்தக படத்தொகுப்பாளர்
பகுப்பு:அமெரிக்க வரைகதை கலைஞர்கள்
சஞ்சித் லக்ஷ்மன்

**சஞ்சித் லக்ஷ்மன்** (*Sanjit Lucksman, [[மார்ச் 30|30 மார்ச்]] [[1991]]*) இலங்கையில் இசையமைப்பாளர்களுள் ஒருவர் ஆவார். 2016 இல் இடம்பெற்ற தேசிய அரச இசை விருதுகள் நிகழ்வில் சிறந்த இசையமைப்பாளருக்கான தேசிய விருதினைப் பெற்றார்.

## வாழ்க்கைச் சுருக்கம்
இவரது பிறப்பிடம் கிழக்கு மாகாணத்தில் உள்ள மட்டக்களப்பு. இவரது தந்தையிடம் காணப்பட்ட இசை ஆர்வம் காரணமாக, 4 வயதிலேயே கர்நாடக சங்கீதம் கற்க ஆரம்பித்தார். ஆரம்ப சங்கீத பயிற்சியினை ஆசிரியர் சாந்தாதேவியிடம் கர்நாடக சங்கீதம் மூலம் கற்க ஆரம்பித்தார். கித்தார், கிளபம் (கின்னரப்பெட்டி) ஆகியவற்றை இசைக் கற்றுக்கொண்டதுடன், இசைத்தொழில்நுட்பம் மற்றும் ஒலிக்கலவை பொறியியல் கல்வி ஆகியவற்றை முறையே பயின்றார். உயர் கல்வியை புனித மிக்கேல் கல்லூரி தேசியப் பாடசாலையில் கற்றார்.

பாடசாலை நாட்களில் கல்லூரி விழாக்களில் பாடகராகவும், பின் பிக்மாட்ச் பாடல் (கிரிக்கெட் போட்டிக்கானது) ஒன்றை சொந்தமாக இசை அமைத்து தனது இசை வாழ்க்கையை ஆரம்பித்த சஞ்ஜித், மட்டக்களப்பு மாவட்டத்திற்குரிய பாடலான "உயிரின் வாசம்" என்ற பாடலை இசையமைத்து பாராட்டைப் பெற்றார். மேலும், குறுந்திரைப்படங்களுக்கு பின்னணி இசை வழங்குவது, வானொலி குறியீடுபாடல், பக்திப்பாடல்களை இசையமைப்பது, ஆவணப்படம் தயாரிப்பது, ஏனைய கலைஞர்களுடன் ஒலி பொறியியலாளராக பணியாற்றுவது போன்ற பல இசைத்துறைகளில் பங்களிப்புச் செய்கிறார்.

## இசைப்பயணம்

### பாடல்களுக்கான இசையமைப்பாளராக

* மட்டக்களப்பு மாவட்ட கீதம் ”உயிரின் வாசம்” பாடலின் இசையமைப்பாளர்.
* மட்டக்களப்பு (BMA) வைத்திய சங்கத்தின் உத்தியோகபூர்வ கீதம் "மாட்சி நிறை சேவை” யின் இசையமைப்பாளர்.
* "மீரா - உயிரே தெனம் உன்னைத்தான்", மரப்பாச்சி பொம்ம,. ஹைக்கு நிலவே, காற்றே என் வாசல்,. சொந்த ஊரே போன்ற பாடல்களுக்கான  இசையமைப்பு.
* “ மாமாங்க ஈஸ்வரரே “, “ பேசும் தெய்வம் பேச்சியம்மன் ”, “ எனக்காக ”,  “ மெர்ரி கிறிஸ்துமஸ் ”  இசைத்தொகுப்புகள் உட்பட 100க்கும் மேற்பட்ட சமய சார் மற்றும் பக்திப் பாடல்களை இசையமைத்துள்ளார்.

### குறும்திரைப்படங்களுக்கான இசையமைப்பாளராக

* தவமின்றி கிடைத்த வரமே 
* முத்தமிழ்     
* ஒரு கிண்ணியின் கதை     
* தஸ்மானியாவின் வரலாறு 
* "அன் பிரண்ட் "     
* அப்பா   
* இருண்ட  உலகம்
* தி ரியல் பிரீடோம் - ( ரேடியோ மிர்ச்சி )
* சிட்சை]
* " மொபைலா " 
* " மை வெட்டிங் டே " - ( தெலுங்கு )
* " பாஸ் மார்க்ஸ் "                     

### விருதுகளும் பட்டங்களும்

* 2017 இல் கிழக்கு மாகாண தமிழ் இலக்ககிய விழா 2017க்கான " இசை துறைக்கு " இளம் கலைஞர் விருது.
* 2016 இல் தேசிய அரச இசை விருதுகள் நிகழ்வில் "காற்றே என் வாசல்" பாடலுக்காக சிறந்த இசையமைப்பாளருக்கான தேசியவிருது.
* 2015 இல் ருத்ரம் "மரபாட்சி பொம்மை" தனிப்பாடலுக்காக சிறந்த பாடலுக்கான விருது.
* 2015 இல் "பாலுமகேந்திரா" விருது வழங்கும் நிகழ்வில் ஹைக்கு நிலவே காணொளி பாடலுக்காக சிறந்த பாடல் மற்றும் தயாரிப்பிற்கான விருது.
* 2014 இல் அப்பா குறுந்திரைப்படத்திற்காக சிறந்த இசையமைப்பாளருக்கான வேல்ஸ் விருது.

## மேற்கோள்கள்

பகுப்பு:மட்டக்களப்பு மாவட்ட நபர்கள்
குவைத் பன்னாட்டு வானூர்தி நிலையம்

**குவைத் பன்னாட்டு வானூர்திநிலையம்** *(Kuwait International Airport)*  குவைத் நாட்டின் அல்பார்வானியாவில் அமைந்துள்ளது. குவைத் நகரத்திற்கு தெற்கே 15.5 கிலோமீட்டர் தொலைவில் இவ்வானூர்தி நிலையம் அமைந்துள்ளது. 37.7 சதுரகிலோமீட்டர் பரப்பளவிற்கு விரிந்து கிடக்கும் இந்நிலையம் குவைத் மற்றும் யசீரா வான்வழிப் போக்குவரத்து நிலையங்களின் முதன்மையான மையமாக செயல்படுகிறது.

விமான நிலைய வளாகத்தின் ஒரு பகுதி குவைத் விமானப்படையின் தலைமையகத்தையும், குவைத் விமானப்படை அருங்காட்சியகத்தையும் கொண்ட அப்துல்லா அல்-முபாரக் விமான தளமாக ஒதுக்கப்பட்டுள்ளது .
 
2020 ஆம் ஆண்டு மார்ச்சு மாதம் 13 ஆம் நாள் முதல் கொரோனா வைரசு அச்சம் காரணமாக குவைத் பன்னாட்டு விமானநிலையத்திலிருந்து வணிக விமானங்கள் அனைத்தும் தங்கள் சேவையை நிறுத்திக் கொண்டுள்ளன.

## வானூர்திச் சேவைகள் மற்றும் சேரிடங்கள்

## மேற்கோள்கள்

## புற இணைப்புகள்

* Kuwait International Airport (official site) 
* 
* 

பகுப்பு:குவைத்
அம்மாபாளையம் ஊராட்சி (பெரம்பலூர்)

**அம்மாபாளையம் ஊராட்சி** (*Ammapalayam Gram Panchayat)*), தமிழ்நாட்டின் பெரம்பலூர் மாவட்டத்தில் உள்ள பெரம்பலூர் வட்டாரத்தில் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5692 ஆகும். இவர்களில் பெண்கள் 2813 பேரும் ஆண்கள் 2879  பேரும் உள்ளனர்.

இவ்வூரில் அரசு ஆரம்ப சுகாதார நிலையம் ஒன்று செயல்படுகின்றது.

## சான்றுகள்

பகுப்பு:பெரம்பலூர் மாவட்ட ஊராட்சிகள்
பகுப்பு:பெரம்பலூர் மாவட்டத்திலுள்ள கிராமங்கள்
இப்னு அல் நபீஸ்

**அலா அல் தீன்  அபு அல்-ஹசன் அலி இப்னு அபி-ஹஸ்ம் அல்-கர்ஷி அல்-திமாஷ்கி** ( அரபு : علاء الدين أبو الحسن عليّ بن أبي حزم الدمشقي,), இப்னுல் **-நபிஸ்** ( அரபு : ابن النفيس) என அழைக்கப்படுபவர் ஓர் மருத்துவம், அறுவை சிகிச்சை, உடலியல், உடற்கூறியல், உயிரியல், இஸ்லாமிய ஆய்வுகள், நீதித்துறை மற்றும் தத்துவம் ஆகியவற்றில் புலமை பெற்ற இவர் 13ம் நூற்றாண்டில்  இசுலாமிய  பொற்கால ஆட்சியில் அறிவியலாளராக திகழ்ந்தார்.இரத்தத்தின் நுரையீரல் சுழற்சியை முதலில் விவரித்தவர் இவரே .  வலது பக்க (நுரையீரல்) சுழற்சி தொடர்பாக இப்னுல்-நஃபிஸின் கோட்பாட்டை பின்னர் வில்லியம் ஹார்வியின் (1628) *டி மோட்டு கோர்டிஸின்* படைப்பு உறுதிபடுத்துகிறது.  இப்னு நபீஸ் மருத்துவ உலகில் "*சுவாச உடலியக்கத்தின்  தந்தை"* என்று அழைக்கப்படுகிறார் .    

ஆரம்பகாலத்தில்  உடற்கூறியல் நிபுணராக,பல மனித  உடற்கூறுகளை ஆய்வு செய்தார்,  உடலியல் மற்றும் உடற்கூறியல் துறைகளில் பல முக்கியமான கண்டுபிடிப்புகளை செய்தார். நுரையீரல் சுழற்சி பற்றிய அவரது கண்டுபிடிப்பு தவிர, கரோனரி மற்றும் கேபிலரி சுழற்சிகள் பற்றிய ஆரம்ப கோட்பாடுகளையும்  ஆய்வு முடிவுகளையும் இவ்வுலகிற்கு வழங்கினார்.   சுல்தான் சலாகுத்தீன் நிறுவிய அல்-நசேரி மருத்துவமனையில் தலைமை மருத்துவராகவும் நியமிக்கப்பட்டார். 

## வாழ்க்கை
இப்னுல்-நபிஸ் 1213 இல் ஒரு அரபு குடும்பத்தில்  டமாஸ்கஸுக்கு அருகிலுள்ள கராஷியா என்ற கிராமத்தில் பிறந்தார்,தனது ஆரம்ப கால வாழ்க்கையில் இறையியல், தத்துவம் மற்றும் இலக்கியம் ஆகியவற்றைப் பயின்றார். பின்னர், தனது 16ம் அகவையில் , 12 ஆம் நூற்றாண்டில்  நூரி மருத்துவமனையில் பத்து ஆண்டுகளுக்கும் மேலாக மருத்துவம் படிக்கத் தொடங்கினார். அவர் பிரபல டமாஸ்கீன் மருத்துவர் இப்னு அபி உசைபியாவுடன் சமகாலத்தில் வாழ்ந்த்து வந்தார்.  

இப்னுல்-நபிஸ் தனது வாழ்க்கையின் பெரும்பகுதியை எகிப்தில் வாழ்ந்தார், மேலும்  மம்லூக்கின் எழுச்சியும் அய்யுபித் சுல்தானகத்தின் வீழ்ச்சியும் இவர் காலத்திலேயே நிகழ்ந்தது . முக்கிய அரசியல் தலைவர்களின் தனிப்பட்ட மருத்துவராகவும் , விளங்கியவர் தனது  74 வயதாக இருந்தபோது, இப்னுல்-நபிஸ் கெய்ரோவில் புதிதாக நிறுவப்பட்ட அல்-மன்சோரி மருத்துவமனையின் தலைமை மருத்துவராக நியமிக்கப்பட்டு  தன் வாழ்நாள் முழுவதும் அங்கு பணியாற்றினார். 

இப்னுல்-நபிஸ் கெய்ரோவில் சில நாட்கள் நோய்வாய்ப்பட்டு இறந்தார். இறப்பதற்கு முன்னர்,தனது வீடு மற்றும் நூலகத்தை மருத்துவமனைக்கு நன்கொடையாக வழங்கினார்.  

## நூல்கள்
[thumb|395x395px| இப்னுல்-நபிஸின் மருத்துவப் படைப்புகளில் ஒன்றின் தொடக்கப் பக்கம். இது 17 அல்லது 18 ஆம் நூற்றாண்டில் [இந்தியா|இந்தியாவில் உருவாக்கப்பட்ட நகலாகும். ]]

பகுப்பு:1288 இறப்புகள்
அனு சிதாரா

**அனு சிதாரா** (*Anu Sithara*) மலையாளத் திரைப்படங்களில் தோன்றும் ஓர் இந்தியத் திரைப்பட நடிகையாவார். மழவில் மனோரமா தொலைக்காட்சி ஊடகத்தில் *ஈஸ்டன் டி4 ஜூனியர் வெர்ஸ் சீனியர்* என்ற நேரடி நிகழ்ச்சியில் தீர்ப்பாளராக பங்கெடுத்துள்ளார் 

## விருது
2018-ல் *மிகவும் பிரபலமான நடிகை* என்ற ஆசியநெட் திரைப்பட விருதைப் வென்றார்.

## திரைப்படங்கள்

## தொலைக்காட்சி

## குறிப்புகள்

## வெளி இணைப்புகள்
*
*ட்ரெண்டிங் பயோஸ் 

பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வயநாடு மாவட்ட மக்கள்
பகுப்பு:1995 பிறப்புகள்
ஆசியாநெட் திரைப்பட விருதுகள்

**[[ஏஷ்யாநெட்| ஆசியாநெட்]] திரைப்பட விருதுகள்** என்பது ஆசியாநெட் தொலைக்காட்சி நிறுவனத்தால் ஆண்டுதோறும் வழங்கப்படும் திரைப்படங்களுக்கான விருதுகள் ஆகும். ஆசியாநெட் தென்னிந்திய மாநிலமான கேரளாவில் மலையாள மொழி தொலைக்காட்சி ஆகும் (டாக்டர் ராஜி மேனனால் நிறுவப்பட்டது). மலையாள மொழி திரைப்படத் துறையில் கலை மற்றும் தொழில்நுட்ப சிறப்பை கவுரவிக்கும் வகையில் *விருது வழங்கும் விழா* ஏற்பாடு செய்யப்படுகிறது என்று ஆசியாநெட்  கூறுகிறது.

இந்த விருது வழங்கும் விழாவை *ஜான்சன் அண்ட் ஜான்சன்* 1998 ஆம் ஆண்டில் இணைந்து வழங்கியது. 
பின்னர் *லக்ஸ்* அடுத்த 5 ஆண்டுகளில் பங்களிப்பை ஏற்றுக்கொண்டது. பிறகு 2004 இல் *ஜிவா சோப்*. 
அதற்கு  பல ஆண்டுகளாக *உஜாலா* ஏற்றது.
 முதல் நடந்த நிகழ்ச்சிகளை *நிரபரா* ஏற்றது. 
2018 நிகழ்ச்சியை 
*பீமா ஜுவல்லர்ஸ்* வழங்கியது.

விழாக்கள் பொதுவாக கேரளாவின் கொச்சி,  அங்கமாலி மற்றும் திருவனந்தபுரம் நகரங்களில் நடைபெறும். துபாயிலும் இரண்டு முறை நடைபெற்றது. 21 வது ஆசியநெட் திரைப்பட விருதுகள் விழா சமீபத்தில்  2019 ஏப்ரல் 6 மற்றும் 7 தேதிகளில் கொச்சியில் நடைபெற்றது.

## குறிப்புகள்

பகுப்பு:மலையாளத் திரைப்படத் துறை